
Anexa 1 – Conditii Generale ale Contractului

1. OBIECTUL CONTRACTULUI. Contractul are ca obiect instalarea Circuitului la locuinta/sediul Clientului (care e de acord cu instalarea Retelei si a Circuitului in si pe imobil, fara a afecta structura de rezistenta a imobilului si integritatea terasei/acoperisului), conectarea la Retea si furnizarea Serviciilor in schimbul platii pretului determinat conform Contractului. Clientul se obliga sa anunte orice schimbare (schimbarea domiciliului, inchirierea sau vânzarea etc.) privind locatia unde se afla Circuitul.

2.
DURATA SI INCETAREA CONTRACTULUI. 
2.1. Contractul intra in vigoare la data semnarii sale si se incheie pentru o perioada minima initiala de de 2 ani. Dupa expirarea perioadei initiale, contractul se prelungeste automat cu perioade succesive egale cu perioada minima initiala daca niciuna dintra parti nu notifica incetarea contractului cu 30 de zile inainte. 
2.2. Oricare Parte poate denunta unilateral Contractul, in scris, cu un preaviz de 30 zile calendaristice si daca clientul si-a indeplinit la zi toate obligatiile asumate prin contract, incluzând dar fara a se limita la plata serviciilor de care beneficiaza. Termenul de 30 de zile incepe sa curga fie din momentul inregistrarii la DCS a solicitarii scrise de denuntare a contractului sau din momentul confirmarii de catre client a primirii notificarii scrise de denuntare unilaterala a contractului de catre DCS. Dupa cele 30 zile calendaristice de la primirea  notificarii in forma scrisa, Contractul inceteaza de drept, fara efectuarea nici unei alte formalitati. Incetarea Contractului nu are efecte asupra obligatiilor devenite anterior scadente intre parti.

3.
TAXE SI CONDITII DE PLATA. Anexele 2.1, 3.1, 4.1 prevad cuantumul abonamentului lunar (diferentiat pe servicii) si al celorlalte taxe, care se factureaza si se platesc dupa cum urmeaza:

a) Taxele de instalare, se vor  regasi pe prima factura emisa catre Client si vor reprezenta toate costurile specificate la instalare in deviz si in procesul-verbal semnat de ambele parti si se vor achita o data cu aceasta factura.  Pentru servicii suplimentare de instalare solicitate de Client, acesta va suporta contravaloarea acestora, conform devizului intocmit de DCS si acceptat de Client, cost ce se va regasi pe prima factura emisa. 

b) Taxele de reconectare/rebransare se platesc la solicitarea reconectarii/rebransarii. In luna reconectarii/rebransarii, Clientul achita contravaloarea Serviciilor proportional cu numarul de zile in care a beneficiat de Servicii in cazul in care deconectarea s-a produs din culpa DCS. In cazul in care Clientul a fost deconectat pentru neplata, in luna reconectarii acesta va achita taxa de reconectare/rebransare.
c) Taxele de suspendare la cerere sunt evidentiate in prima factura emisa dupa data suspendarii serviciului/ serviciilor conform actului aditional incheiat intre parti la data solicitarii suspendarii. 

d) Plata Serviciilor se face pana la data scadenta mentionata pe factura emisa de DCS si distribuita in prima jumatate a lunii pentru care e scadenta plata. Factura va cuprinde contravaloarea tarifelor lunare pentru serviciile furnizate pe perioada curenta si/ sau contravaloarea serviciilor platite in avans. De la data instalarii pâna la prima factura Clientul plateste tariful aferent calculat proportional cu numarul zilelor ramase din perioada de facturare. La momentul platii, DCS emite o chitanta pentru platile efectuate in numerar. Plata Serviciilor se face pana la data secadenta mentionata in factura, la punctele de incasare DCS. Clientul poate plati si prin alte instrumente de plata (ordin de plata direct in contul DCS, precum si alte modalitati care vor fi comunicate ulterior prin canalele proprii de informare). Plata se considera efectuata la data efectuarii acesteia de catre client. Daca facturile nu ajung la Client, acesta nu e exonerat de obligatia de plata la termenul scadent. La cerere, Clientului i se poate inmâna o copie a facturii/facturilor curente in termenul agreat de parti. Neplata Serviciilor pâna la termenul de scadenta poate atrage plata de penalitati de 0.06% pe zi de intarziere, pana la achitarea integrala a obligatiilor de plata. Clientul este de drept in intârziere cu privire la plata penalitatilor incepând cu  prima  zi urmatoare datei scadentei. Neplata facturii in termen de 20 zile de la data emiterii ei, da dreptul DCS sa procedeze la deconectarea Clientului. Plata tarifului pentru serviciile suplimentare contractate se poate face numai daca este platit si tariful pentru serviciul CATV – Baza iar obligatia de plata include toate serviciile contractate.

4.
OBLIGATIILE DCS

4.1.
Instalarea Circuitului in locuinta/sediul Clientului si activarea serviciului, in maxim 17 zile lucratoare de la data semnarii contractului. 

4.2.
Intretinerea Retelei si a Circuitului, inclusiv prin verificarea periodica cu aparatura de masura si control specifica; informarea consumatorilor prin canalul propriu de informatii si prin afisare in punctele de prezenta asupra perioadei de efectuare a reviziilor periodice.
4.3.
Asigurarea unui serviciu de relatii cu clientii in timpul orelor de program anuntate prin canalul propriu de informatii si prin afisare in punctele de prezenta. Sesizarile si reclamatiile Clientului se depun la sediul/ punctele de prezenta ale DCS sau se transmit telefonic, la numarul 0377.77.88.99. DCS se obliga sa comunice Clientului numarul cu care s-a inregistrat sesizarea sa.
4.4.
Furnizarea Serviciilor in mod continuu in conditiile Contractului, cu urmatoarele exceptii: a) Intreruperea Serviciilor cauzata de lucrarile furnizorilor de utilitati publice, de caderi accidentale/ programate ale tensiunii electrice sau variatii ale acesteia mai mari de 10%, de bruiaje electrice exterioare, de perturbatiile datorate interferentelor radioelectrice. b) Receptia necorespunzatoare datorata (i) performantelor inferioare ale echipamentelor aflate in proprietatea/folosinta Clientului (televizor, calculator etc.) sau (ii) deteriorarii Circuitului ce nu poate fi imputata DCS (iii) performantelor inferioare ale Circuitului construit de Client prin mijloace proprii, situatie in care semnalul se masoara la punctul de bransament. c) Interventia unor persoane neautorizate de catre DCS la Retea, furtul si distrugerea componentelor Retelei, deranjamente datorate furtului de semnal. Defectiunile cauzate de interventia unor persoane neautorizate de catre DCS desigilarii, deteriorarii voite sau folosirii incorecte a echipamentelor, distrugerilor sau furtului unor elemente componente, inclusiv portiuni din cablu, dovedite a fi din vina Clientului, se vor remedia pe cheltuiala acestuia din urma. 

4.5.  DCS se obliga sa nu denunte unilateral prezentul contract (cu exceptia situatiilor prezentate la punctul 4.5.2) pentru Produse/ Servicii furnizate in cadrul unei oferte speciale (campanie, promotie, etc.), incheiat in functie de oferta DCS, termen ce se va calcula de la inceputul perioadei contractuale sau pentru perioada mentionata in Actele Aditionale la acest Contract 
4.5.1 Daca DCS denunta unilateral contractul incheiat in cadrul unei oferte speciale, inaintea termenului minim stipulat in oferta, fara a prezenta in scris unul din motivele mentionate la alin. 4.5.2, DCS va achita taxa de penalizare, pentru fiecare serviciu furnizat in cadrul ofertei speciale (campanie, promotie, etc.).
4.5.2 DCS poate denunta unilateral prezentul contract incheiat in cadrul unei oferte speciale, din urmatoarele motive intemeiate: 

4.5.2.a. Pirateria serviciilor inregistrata in anumite locatii sau zone, care aduce DCS in imposibilitatea de a furniza serviciile contractate de catre Client; 

4.5.2.b. Disparitia repetata a infrastructurii pentru reteaua de comunicatii electronice, fara solutie tehnica si care aduce DCS in imposibilitatea de a furniza serviciile contractate de catre Client;

In aceste cazuri, DCS va notifica in scris Clientul cu cel putin 30 de zile calendaristice inainte de data la care doreste incetarea, partile fiind exonerate de la plata taxei de incetare a contractului inainte de termen, pentru fiecare serviciu contractat in cadrul ofertei speciale (campanie, promotie, etc.).

5.
OBLIGATIILE CLIENTULUI

5.1.
Efectueaza plata tarifelor aferente Serviciilor, conform Contractului.
5.2.
Colaboreaza cu DCS pentru asigurarea integritatii Retelei de pe imobil si din interiorul acestuia, nepermitand accesul la instalatie sau interventia pe Retea a tertelor persoane, altele decât reprezentantii autorizati ai DCS, care este singura indreptatita sa execute lucrari de instalare, verificare, modernizare, intretinere si reparatii. Clientul achita contravaloarea eventualelor materiale si a subansamblelor distruse/disparute, dovedite a fi din vina sa, precum si a manoperei aferente pentru refacerea Retelei;

5.3.
Permite reprezentantilor si angajatilor DCS, pe baza legitimatiei de serviciu a acestora, accesul, in conditiile legii, atât la reteaua exterioara cât si la cea interioara, in si pe imobil si in locuinta sa, pentru montarea si racordarea Circuitului, verificarea, intretinerea, remedierea defectiunilor sesizate si modernizarea Retelei; in cazul in care DCS depisteaza o defectiune la Circuit sau la echipamentele conectate la Circuit, care afecteaza si alti clienti, clientul accepta deconectarea temporara pâna la remedierea defectiunii.

5.4.
Efectueaza toate reparatiile necesare, datorate modificarilor aduse asupra spatiului in care se instaleaza Circuitul, modificari cauzate de instalarea serviciului solicitat (gaurirea peretilor, tocariei de la usi si geamuri)

5.5.
Utilizeaza Reteaua si Circuitul numai in scopurile prevazute in Contract, nemodificând configuratia si componentele Circuitului, si anunta imediat DCS despre orice defectiune in sistem, deteriorarea instalatiei, precum si situatiile in care se constata furtul de semnal.

5.6.
E de acord ca DCS sa foloseasca datele sale cu caracter personal conform legii, pentru: a) evidenta persoanelor fizice beneficiare ale Serviciilor; b) evidente statistice; c) prelucrarea pentru facturare/comunicarea catre un imputernicit al operatorului pentru facturare;

5.7.
Clientul nu are drept de redistribuire a Serviciilor si nu are dreptul de a se bransa singur, acest drept apartinând exclusiv personalului autorizat de DCS. Interventiile neautorizate la Retea (inclusiv, dar nu limitativ: furtul/redistribuirea de semnal, deteriorarea voita a instalatiei/componentelor sale, distrugerea echipamentelor/retelei, orice actiune a Clientului care duce la o scadere a calitatii sau la deranjarea altui Client, conectarea frauduloasa la Retea si/sau receptionarea unor servicii necontractate) atrag deconectarea, Clientul raspunzand material, contraventional sau penal, dupa caz. Oricare fapta dintre cele mentionate duce la rezilierea contractului si plata de despagubiri cu titlu de clauza penala echivalenta cu valoarea tarifelor lunare ale serviciilor contractate, pentru pentru o perioada de 6 luni, imediat dupa data constatarii faptei. Clientul va achita si contravaloarea lucrarilor de remediere, stabilita prin deviz intocmit de DCS.

5.8.
Clientul se obliga sa nu renunte la Produsul/Serviciul contractat in baza unei oferte speciale (campanie, promotie, etc.), pentru o perioada minima stipulata in Anexa 6. In aceasta durata nu vor fi incluse si eventualele perioade in care Clientul a solicitat suspendarea voluntara temporara.  Daca insa Clientul prezinta in scris motive intemeiate privind deficientele Serviciilor, acesta poate renunta la Servicii, notificand in scris DCS cu cel putin 30 de zile inainte de data la care doreste incetarea contractului. Daca Clientul solicita renuntarea la aceste Servicii inaintea termenului stipulat in contract, fara a prezenta in scris motive intemeiate privind deficientele Serviciilor, Clientul va achita taxele de penalizare stipulate in Anexa 6.

5.8.1. Clientul poate solicita renuntarea la Produsul/Serviciul contractat in baza unei oferte speciale (campanie, promotie, etc.) si poate denunta unilateral contractul inaintea incetarii termenului minim convenit intre parti, notificând in scris DCS cu cel putin 30 de zile calendaristice inainte de data la care doreste incetarea relatiei contractuale. In acest caz, Clientul va achita taxa de penalizare a contractului inainte de termen, pentru fiecare serviciu contractat in cadrul ofertei speciale (campanie, promotie, etc.). Modul de calcul si modalitatea de achitare va fi specificata in cadrul fiecarei oferte. 
5.8.2. Clientul poate solicita renuntarea la Produsul/Serviciul contractat in baza unei oferte speciale (campanie, promotie, etc.) si poate denunta unilateral contractul inaintea incetarii termenului minim convenit intre parti in cadrul ofertei, notificând DCS in scris sau, in cazurile in care locuinta / sediul clientului se afla intr-o arie geografica in care DCS nu detine un Centru de Relatii cu Clientii, telefonic la numarul de telefon 0248.530.500 (dupa identificarea corecta a Clientului), cu cel putin 30 de zile calendaristice inainte de data la care doreste incetarea, din urmatoarele motive intemeiate: 

5.8.2.a.  Nemultumirea cauzata de nefunctionarea serviciilor furnizate de DCS, dovedita prin sesizari de natura tehnica având continuturi diferite, inaintate in mod repetat si confirmate impreuna cu DCS prin existenta interactiunilor si a cazurilor evidentiate in contul clientului;

5.8.2.b.  Schimbarea domiciliului in cazul vânzarii spatiului in care sunt instalate serviciile sau al mutarii din localitate, dovedita prin unul din urmatoarele mijloace: contract de vânzare-cumparare, mutatie inscrisa in actul de identitate, copia unei facturi emise de un furnizor de utilitati pe numele sau;

5.8.2.c.  Decesul Clientului titular de contract, dovedit de catre solicitant prin copia certificatului de deces;

5.8.2.d.  Modificarea unilaterala a tarifelor percepute pentru serviciile contractate in cadrul unei oferte speciale (campanie, promotie, etc.), neacceptata de catre client. 

In aceste cazuri, Clientul este exonerat de la plata taxei de penalizare, pentru fiecare serviciu contractat in cadrul ofertei speciale (campanie, promotie, etc.).

5.9.
In cazul in care Proprietarul (posesorul imobilului, altul decat clientul DCS) solicita de la DCS plata unor pagube rezultând din instalarea Circuitului la locatia aflata in locatiunea Clientului, Clientul va despagubi integral DCS, suportând toate costurile si cheltuielile. 

6. SUSPENDAREA EXECUTARII CONTRACTULUI. Clientul poate solicita suspendarea Contractului pe o perioada cuprinsa intre 1 luna si 3 luni, o singura data intr-un an, daca are platile la zi, pe baza unei cereri scrise care contine si data reconectarii, depusa la punctul de prezenta al DCS. Reconectarea se poate solicita in scris si in interiorul perioadei de suspendare solicitate. Suspendarea va fi realizata la data de 1 a lunii urmatoare inregistrarii cererii. Reconectarea, la revenirea din suspendare, se va face in maxim 48 de ore de la data la care se solicita efectuarea reconectarii sau in termenul convenit de parti, cu plata taxei de reconectare la prima factura. La suspendarea Serviciului Baza, se suspenda automat toate Serviciile, Clientul fiind deconectat de la Retea.

7. RECONECTAREA. Clientul deconectat pentru neplata va fi reconectat dupa plata tututor sumelor restante, a penalitatilor de intârziere si a taxei de reconectare in maximum 48 ore de la efectuarea acestei plati sau in termenul convenit de parti. 

In cazul in care Clientul nu achita toate sumele restante si penalitatile de intârziere in interiorul termenului de 60 de zile de la expirarea termenului scadent de plata, cu achitarea si a taxei de reconectare, contractul se considera reziliat de drept, iar Clientul va fi in continuare tinut la plata tuturor sumelor restante si a penalitatilor de intârziere inregistrate pâna la data rezilierii contractului.

8.  MODIFICAREA CONTRACTULUI

DCS poate modifica unilateral clauzele contractuale, inclusiv tarife, structura si caracteristicile serviciilor. Modificarile unilaterale se comunica individual Clientului prin orice mijloace ce asigura dovada primirii: notificare, scrisa, factura, sms, etc. cu cel putin 30 de zile inainte de operarea modificarii. Modificarile  vor fi prezentate si  prin afisare in punctele de prezenta, pe canalul propriu, site, mass-media.. Daca nu accepta noile modificari, Clientul poate denunta unilateral Contractul in interiorul acestor 30 zile, printr-o comunicare transmisa in scris sau telefonic (dupa identificarea corecta a Clientului), fara a plati nici o despagubire. 

Tarifele pot fi modificate in functie de: evolutia ulterioara a pietei (inclusiv, dar nu limitativ, modificarile privind plata drepturilor de autor si a drepturilor conexe, costul licentelor de comunicatii electronice, taxe sau impozite suplimentare asupra exploatarii Retelei precum si asupra furnizarii Serviciilor), modificarea structurii si caracteristicilor Serviciilor. 
Structura si caracteristicile Serviciilor pot fi modificate in functie de factori relevanti  (posibilitatile proprii de      dezvoltare, evolutia pietei, modificarile normelor aplicabile, sondajele de audienta efectuate de DCS/alte institutii specializate etc).
Clientii care achita tarifele lunare anticipat nu vor fi afectati de eventuale majorari pentru perioada platita in avans. In cazul in care Clientul nu accepta modificarile, acesta poate denunta unilateral contractul sau poate solicita schimbarea serviciului, personal sau prin reprezentant autorizat, in conditiile legii, in punctele de prezenta sau telefonic (dupa identificarea corecta a Clientului), cu conditia achitarii la zi a datoriilor scadente catre DCS. Deconectarile sau trecerile la un nivel inferior de servicii, la cererea Clientului, vor fi efectuate in maxim 48 de ore de la data inregistrarii cererii sau in termenul convenit de parti, mentionat pe cerere, iar abonamentul in luna respectiva va fi calculat pentru zilele efective de utilizare a serviciului. In cazul in care Clientul solicita rezilierea contractului sau renuntarea la unul sau mai multe servicii si a achitat abonamentul in avans, DCS se obliga sa restituie  suma achitata in avans, calculata pentru perioada de neutilizare a serviciului, in maxim 30 zile de la depunerea cererii de reziliere (in numerar sau prin transfer bancar). Clientul poate solicita introducerea de servicii suplimentare numai daca sunt achitate datoriile scadente. Valoarea serviciilor suplimentare in luna introducerii acestora va fi calculata pentru zilele efective de utilizare a acestora, iar diferentele rezultate din schimbarea serviciului vor fi incluse in factura lunii urmatoare.

9.
TRANSMITEREA CONTRACTULUI. 
DCS poate transmite Contractul catre un tert, in cadrul unei transmiteri individuale/ universale/ cu titlu universal, cu preluarea de catre terti a garantiilor si raspunderilor din Contract. Clientul poate transmite Contractul in favoarea unui nou titular al spatiului. De asemenea, pe baza unei cereri scrise, Clientul poate transfera contractul la o noua adresa, (daca tehnic este posibila instalarea Circuitului la noua adresa), dupa plata unei tarif de transfer calculat la nivelul taxei de reconectare/rebransare si achitarea contravalorii eventualelor lucrari suplimentare aferente transferului conform devizului acceptat.
10. FORTA MAJORA.LITIGII. CLAUZE SPECIALE.
10.1 Forta majora, dovedita cu acte eliberate de organele in drept, apara de raspundere partea care o invoca. Fiecare parte contractanta raspunde pentru neindeplinirea culpabila a obligatiilor sale, in conditiile dreptului comun si ale Contractului. Litigiile de orice fel, izvorâte din interpretarea, neexecutarea sau executarea necorespunzatoare a Contractului. vor fi solutionate pe cale amiabila. Daca o astfel de rezolvare nu este posibila, litigiile vor fi solutionate conform legislatiei in vigoare, de catre organele in drept.
10.2 In cazul nerespectarii celorlalte clauze contractuale altele decat cele privind parametrii de calitate conveniti, in special a oricarui termen, DCS va despagubi clientul contravaloarea facturii corespunzatoare perioadei in care nu a fost respectata clauza . Despagubirea va fi calculata in luna urmatoare celei in care nu a a fost respectata clauza si va fi dedusa din prima factura emisa dupa stabilirea valorii despagubirii.
10.3 DCS declara ca la semnarea contractului i-a comunicat Clientului, iar Clientul declara ca a primit „Procedura privind solutionarea reclamatiilor utilizatorilor finali” conform prevederilor Deciziei nr. 77/2009 privind obligatiile de informare a utilizatorilor finali de catre furnizorii de servicii de comunicatii electronice destinate publicului 

11. PRELUCRAREA INFORMATIEI. 
11.1 Clientul declara ca este de acord cu prelucrarea datelor obtinute de DCS despre Client si Servicii (inclusiv adresa de e-mail, datele persoanei fizice mandatate sa semneze Contractul, datele de localizare care indica pozitia geografica a echipamentului terminal al Clientului si datele de trafic mentionate la art. 11.2 de mai jos), („Informatia”) in urmatoarele scopuri (daca Clientul nu este de acord cu prelucrarea Informatiei, va specifica acest lucru in Contractul de furnizare a serviciilor de comunicatii electronice): a) marketing (inclusiv marketing direct), comunicari comerciale si comercializarea serviciilor DCS si ale partenerilor DCS prin: (i) orice mijloc de comunicare, mai putin apelarea automata care nu necesita interventia unui operator uman si/sau (ii) mijloace de apelare automata care nu necesita interventia unui operator uman; b) furnizarea de servicii cu valoare adaugata DCS; c) recuperarii creantelor, furnizarii serviciilor de tipul: procesare comenzi/cereri Client, facturare, arhivare, recuperare debite/creante inclusiv prin intermediul unor terti, solutionare cereri/reclamatii, Informatia putand fi dezvaluita (i) unor terti imputerniciti sa recupereze creantele DCS, acestia putand la randul lor dezvalui Informatia persoanelor mentionate la art. 11.1 lit. e), (ii) unor terti cesionari ai creantelor DCS, (iii) unor terti imputerniciti sa comercializeze Serviciile precum si (iv) partenerilor comerciali, cu care DCS incheie contracte referitoare la Servicii; d) prevenirea/depistarea fraudelor, si va fi dezvaluita autoritatilor si institutiilor abilitate conform legii; e) crearea unei baze de date cuprinzand datele personale ale Clientilor rau platnici, pentru utilizarea acesteia in comun cu alti furnizori de servicii de comunicatii electronice si cu alte institutii care, fie au ca obiect de activitate gestionarea unor asemenea date, fie pot intra in contact cu astfel de persoane prin natura activitatii desfasurate, si va fi dezvaluita furnizorilor de servicii de comunicatii electronice si institutiilor mentionate; f) incasarea valorii Serviciilor prin intermediul unor terti, si va fi dezvaluita acestor terti, g) furnizarea serviciului „registrul abonatilor” si serviciilor de informatii privind abonatii; h) in orice alte modalitati permise de lege. 
11.2. DCS va prelucra urmatoarele date de trafic referitoare la Client: date referitoare la rutare, durata sau momentul comunicarii, reteaua in care origineaza sau in care se termina comunicarea, momentul de inceput si de sfarsit al comunicarii, in scopul facturarii sau al stabilirii obligatiilor de plata pentru interconectare, pana la implinirea unui termen de 3 ani de la data scadentei obligatiei de plata corespunzatoare.


SC DIGITAL CABLE SYSTEMS SA                                                Client/BENEFICIAR

Reprezentata prin .................................................                          Nume si prenume………………………


